No tõepoolest, nüüd viimase tunni jooksul on toimunud Euroopa Parlamendis avalik kuulamine, kus räägivad siis suurte farmaatsiafirmade juhid koroonavaktsiinidest kõige huvitavam kindlasti on siiamaani olnud Astra Zeneca juhi Pascal Sorio esinemine, kus ta kiitis AstraZenecat. Tal on õigus loomulikult selle osas, et nende vaktsiin on hea ja sellel on teaduslikult tõestatud mõju. Samas on küsitav, kas AstraZeneca kui firma on sedavõrd usaldusväärne just sellepärast, et juba teist kvartalit järjest ei suuda nad Euroopa liidule tarnida tegelikult nii palju vaktsiine, kui nad veel sügisel lubasid. Ta nentis, et on samuti pettunud, et Euroopa liidu pinnal toimuv tootmine on sedavõrd aeglane. Aga see jutt oli tegelikult üsna sarnane juba sellele, mida ta rääkis ka jaanuari lõpus. Ja AstraZeneca viimasest teatest, et nad ei suuda teises kvartalis nii palju vaktsiini toota, räägivad kindlasti ka riigijuhid. Aga ilmselt avalikult nad seda kuidagi ei kritiseeri, sest viimastel nädalatel on näha olnud, et mitmes riigis On AstraZeneca vaktsiin hakatud nii-öelda tagasi lükkama, ehk siis rahvas ei soovi seda just sel põhjusel, et poliitikud on Astra Zenecat avalikult kritiseerinud ja see on probleem ühiskondadele ja poliitikutele loomulikult ka firmale, aga eelkõige ühiskondadele ja poliitikutele. Praeguse info pinnalt võib öelda ka seda, et ligi 70 protsenti elanikkonnast ilmselt on võimalik endiselt ära vaktsineerida selle aasta suve lõpuks. Vaktsiinidest on hetkel defitsiit, aga üsna varsti hakkab sõltuma kõik juba liikmesriikides, sest kõikidelt firmadel hakkab tulema aina enam vaktsiine peale ja sellest räägivad ka riigijuhid. Samuti räägivad nüüd reisipiirangutest, sest kuus riiki said sel nädalal Euroopa komisjonilt kirja, milles öeldi, et nende reisipiirangud on ebaproportsionaalsed ja diskrimineerivad ning nüüd peavad riigijuhid leidma lahenduse, kuidas piiranguid ühtsustada. Aga laual on loomulikult ka muud koroona teemad ja homme räägivad riigijuhid ülemkogul juba kaitsepoliitikast ja lõunanaabruses.
Täna pärastlõunal algas Euroopa Ülemkogu, mis toimub sel korral videokonverentsi teel. Kella viie paiku algas Euroopa Parlamendis ka arutelu koroonavaktsiinide üle, kus esinevad kõikide suuremate farmaatsiafirmade juhid. Mõlemat üritust on jälginud ERR-i korrespondent Brüsselis Joosep Värk.